Πρωτάθλημα καλαθοσφαίρισης Α1 εθνικής κατηγορίας ανδρών 2009-2010

Το Πρωτάθλημα μπάσκετ της Α1 εθνικής ανδρών 2009-10 ανέδειξε για 8η συνεχόμενη φορά (ρεκόρ) και για 31η συνολικά πρωταθλητή, τον πολυνίκη του θεσμού Παναθηναϊκό. Η κανονική περίοδος του πρωταθλήματος ολοκληρώθηκε την Τετάρτη 29 Απριλίου 2010 και τα play off την Τρίτη 8 Ιουνίου 2010. Για τέταρτη φορά από την καθιέρωση των play off, η βαθμολογική κατάταξη της κανονικής περιόδου δεν αλλοιώθηκε, παραμένοντας η ίδια και μετά τους αγώνες play off (είχαν προηγηθεί οι σεζόν 1987-88, 1993-94 και 1994-95). Υποβιβάστηκαν τα Τρίκαλα και η Ολύμπια Λάρισας.

 1 Αγ = Αγώνες, Ν = Νίκες, Η = Ήττες, ΠΥ = Πόντοι Υπέρ, ΠΚ = Πόντοι Κατά, Δ = Διαφορά Πόντων Παναθηναϊκός−Πανιώνιος Ολυμπιακός−Άρης Μαρούσι−Κολοσσός Ρόδου Πανελλήνιος−ΠΑΟΚ Παναθηναϊκός−Πανελλήνιος Ολυμπιακός−Μαρούσι Μαρούσι−Πανελλήνιος Στους τελικούς των Play Off αγωνίστηκαν ο πρώτος της κανονικής περιόδου Παναθηναϊκός με τον δεύτερο της κανονικής περιόδου Ολυμπιακό. Οι συνθέσεις των δύο ομάδων ήταν: Παναθηναϊκός: Σπανούλης ,Περπέρογλου , Μπατίστ , Φώτσης , Γιασικεβίτσιους , Νίκολας, Τσαρτσαρής , Διαμαντίδης, Πέκοβιτς, Καλάθης , Τέπιτς (Προπονητής: Ζέλιμιρ Ομπράντοβιτς) Ολυμπιακός: Παπαλουκάς, Πεν, Τσίλντρες, Βούιτσιτς, Μπουρούσης, Μπέβερλι, Κλέιζα, Μαυροκεφαλίδης, Τεόντοσιτς, Σχορτσιανίτης (Προπονητής: Παναγιώτης Γιαννάκης)Τα αποτελέσματα των τελικών: 1ος τελικός:Στον πρώτο αγώνα επικράτησε ο Παναθηναϊκός και έκανε το 1-0 στις νίκες. Ο αγώνας πραγματοποιήθηκε στο κλειστό του ΟΑΚΑ, Διαιτητές της αναμέτρησης ήταν οι Βορεάδης, Σχινάς και Κορομηλάς. Πρώτοι σκόρερ για τον Παναθηναϊκό ήταν οι Μπατίστ και Φώτσης με 13 πόντους και για τον Ολυμπιακό ο Κλέιζα με 13. Τα δεκάλεπτα έληξαν 19-16, 41-26, 66-42, 73-54. 2ος τελικόςΟ Ολυμπιακός επικράτησε και ισοφάρισε τις νίκες. Ο αγώνας πραγματοποιήθηκε στο Στάδιο Ειρήνης και Φιλίας, Διαιτητές της αναμέτρησης ήταν οι Μουζάκης, Πηλοϊδης και Καρακατσούνης. Πρώτος σκόρερ για τον Ολυμπιακό ο Κλέιζα με 17 πόντους και για τον Παναθηναϊκό ο Πέκοβιτς με 22. Τα δεκάλεπτα έληξαν 16-14, 33-34, 56-47, 79-72. 3ος τελικός:Ο Παναθηναϊκός επικράτησε πιο δύσκολα αυτή την φορά και έκανε το 2-1 στις νίκες. Ο αγώνας πραγματοποιήθηκε στο κλειστό του ΟΑΚΑ, Διαιτητές της αναμέτρησης ήταν οι Χριστοδούλου, Τανατζής και Αναστόπουλος. Πρώτος σκόρερ για τον Παναθηναϊκό ήταν ο Νίκολας με 18 πόντους και για τον Ολυμπιακό ο Μπουρούσης με 17. Τα δεκάλεπτα έληξαν 25-17, 38-43, 51-60, 79-70. 4ος τελικός:Ο τέταρτος αγώνας της σειράς των τελικών δεν ολοκληρώθηκε ποτέ, καθώς στιγματίστηκε από σοβαρά επεισόδια εξαιτίας του αναβρασμού των γηπεδούχων για την διαιτησία του τρίτου τελικού. Ξεκίνησε με μισή ώρα καθυστέρηση λόγω σοβαρών επεισοδίων έξω από το Στάδιο Ειρήνης και Φιλίας. Στην συνέχεια διακόπηκε για περισσότερη από μία ώρα κατά την διάρκεια της τρίτης περιόδου λόγω ρίψης αντικειμένων και βαρελότων προς τον πάγκο του Παναθηναϊκού και ξανάρχισε αφού εκκενώθηκε ένα μέρος του γηπέδου. Το σκηνικό αυτό επαναλήφθηκε ένα λεπτό και τρία δευτερόλεπτα πριν την λήξη του αγώνα με αποτέλεσμα να διακοπεί οριστικά. Ο αγώνας είχε ήδη φτάσει να παίζεται μετά τις 1:20 τα ξημερώματα όταν η ώρα έναρξής του ήταν 21:45. Την στιγμή της διακοπής το σκορ ήταν 76-69 υπέρ του Παναθηναϊκού και τελικά ο τέταρτος τελικός κατοχυρώθηκε τυπικά στον Παναθηναϊκό, καθώς υπαίτιος για την διακοπή κρίθηκε ο Ολυμπιακός. Τα δεκάλεπτα του αγώνα μέχρι το 39ο λεπτό ήταν 19-12, 32-38, 54-63, 69-76. ← ΕΣΑΚΕ, Βαθμολογία της Α1